ANIFEILIAID, CYMRU Teitl, cymhwyso a chychwyn 1 1 Teitl y Rheoliadau hyn yw Rheoliadau Lles Anifeiliaid a Ffermir (Cymru) (Diwygio) 2002 ac maent yn gymwys i Gymru yn unig. 2 Yn ddarostyngedig i baragraff (3) o'r rheoliad hwn, daw'r Rheoliadau hyn i rym ar 6 Awst 2002. 3 Daw rheoliad 2(3) o'r Rheoliadau hyn i rym ar 1 Ionawr 2003. Diwygio Rheoliadau Lles Anifeiliaid a Ffermir (Cymru) 2001 2 1 Diwygir Rheoliadau Lles Anifeiliaid a Ffermir (Cymru) 2001 yn unol â darpariaethau'r rheoliadau hyn. 2 Yn rheoliad 2(1)— a yn lle'r diffiniad o “iâr ddodwy” rhoddir y diffiniad canlynol— ystyr “iâr ddodwy” (“ laying hen ”) yw iâr o'r rhywogaeth Gallus gallus sydd wedi cyrraedd aeddfedrwydd dodwy ac sy'n cael ei chadw i gynhyrchu wyau na fwriedir iddynt ddeor; . b ar ôl y diffiniad o ystyr “iâr ddodwy” (“ laying hen ”) rhoddir y diffiniad canlynol— ystyr “llaesodr” (“ litter ”) yw unrhyw ddefnydd hyfriw sy'n galluogi'r ieir i ddiwallu i'w hanghenion etholegol; ac ar ôl y diffiniad o ystyr “mochyn” (“ pig ”) rhoddir y diffiniad canlynol— ystyr “nyth” (“ nest ”) yw lle ar wahân i iâr unigol neu grŵp o ieir ddodwy wyau, sef lle na chaiff cydrannau ei lawr gynnwys rhwyllau gwifrog a all ddod i gysylltiad â'r aderyn neu'r adar;”; ac ar ôl mewnosod y diffiniad uchod o ystyr “llaesodr” (“ litter ”), mewnosoder y diffiniad canlynol— ystyr “lle y gellir ei ddefnyddio” (“ usable area ”) yw lle a ddefnyddir gan ieir dodwy, heb gynnwys man nythu, sy'n 30cm o led o leiaf, a gogwyddiad y llawr heb fod yn fwy na 14%, ac yn 45 cm o uchder o leiaf; . 3 Diddymir rheoliad 4 ac Atodlen 2. 4 Yn lle Rheoliad 5 rhoddir y rheoliad canlynol: Dyletswyddau ychwanegol perchenogion a cheidwaid dofednod (heblaw'r rhai sy'n cael eu cadw yn y systemau y cyfeirir atynt yn Atodlenni 3A, 3B a 3C) 5 Rhaid i berchenogion a cheidwaid dofednod (heblaw'r rhai sy'n cael eu cadw yn y systemau y cyfeirir atynt yn Atodlenni 3A, 3B a 3C) sicrhau, yn ychwanegol at y gofynion a nodir yn Atodlen 1, fod yr amodau y mae'r adar yn cael eu cadw odanynt yn cydymffurfio â'r gofynion a nodir yn Atodlen 3. . 5 Ar ôl rheoliad 5 ychwanegir y rheoliad canlynol: Dyletswyddau ychwanegol perchenogion a cheidwaid ieir dodwy 5A Rhaid i berchenogion a cheidwaid sefydliadau a chanddynt fwy na 350 o ieir dodwy sicrhau, yn ychwanegol at y gofynion a nodir yn Atodlen 1, fod yr amodau y mae'r adar yn cael eu cadw odanynt yn cydymffurfio â'r gofynion a nodir yn Atodlenni 3A, 3B, 3C a 3CH. . 6 Yn Atodlen 1— a yn lle paragraff 2(3)(a) rhoddir y paragraff canlynol— a yn achos ieir dodwy a gedwir ym mhob system, paragraff 1 o Atodlen 3Ch; ; a b yn lle paragraff 7(b)(i) rhoddir y paragraff canlynol— i yn achos ieir dodwy a gedwir ym mhob system, paragraff 1 o Atodlen 3Ch; . 7 Yn lle Atodlen 3 rhoddir y darpariaethau canlynol: ATODLEN 3 AMODAU YCHWANEGOL Y MAE'N RHAID CADW DOFEDNOD (HEBLAW'R RHAI SY'N CAEL EU CADW YN Y SYSTEMAU Y CYFEIRIR ATYNT YN ATODLENNI 3A, 3B A 3C) ODANYNT rheoliad 5 Pan gedwir unrhyw ddofednod (heblaw'r rhai sy'n cael eu cadw yn y systemau y cyfeirir atynt yn Atodlenni 3A, 3B a 3C) mewn adeilad, rhaid iddynt gael eu cadw ar laesodr, neu rhaid iddynt bob amser allu mynd at laesodr, sydd wedi'i gynnal yn dda, neu at fan wedi'i draenio'n dda ar gyfer gorffwys. 8 Ar ôl Atodiad 3 mewnosodir Atodlenni 3A, 3B, 3C a 3Ch a nodir yn yr Atodlen i'r Rheoliadau hyn. 9 Yn lle paragraff (a) o reoliad 12 rhoddir y paragraff canlynol— a Cyfarwyddeb y Cyngor 99/74/EC sy'n gosod safonau gofynnol ar gyfer diogelu ieir dodwy. . Llofnodwyd ar ran Cynulliad Cenedlaethol Cymru John Marek Dirprwy Lywydd y Cynulliad Cenedlaethol 18 Gorffennaf 2002